internet vaartha 141 Views
పానాజి : భారత్‌లో గతంలో ఎన్నడూ జరగని విధంగా రక్షణరంగ ఉత్పత్తుల ఎగ్జిబిషన్‌ మంగళవారం నుంచి గోవాలో ప్రారంభంఅవుతోంది. కనీసం 1000కిపైగా కంపెనీలు ప్రపంచవ్యాప్తంగా ఈఎక్స్‌పోలో పాల్గొంటు న్నాయి. దేశరాజధానికి బైట ఏర్పాటు చేయడం బహుశా రక్షణరంగ చరిత్రలో ఇదేమొదటిసారి అని నిపుణుల అంచనా. తొమ్మిదవ విడతగా నిర్వహిస్తునన డిఫెక్స్‌పో ఇండియా ద్వైవార్షిక ఎగ్జిబిషన్‌ దక్షిణగోవాలోని నాక్వారి క్విటాల్‌ లో 28-31 తేదీలమధ్య జరుగుతుంది. కంపెనీలు కేవలం భారత్‌కోసమే కాకుండా ఈ ప్రాంతంలోని ఇతర దేశాల రక్షణ సామగ్రి అవసరాలపై కూడా ఒప్పందాలుచేసుకునే అవకాశంఉంది. దేశీయ కంపెనీలు, చిన్నమధ్యతరహా సంస్థ లు కూడా అనేకం పాల్గొంటున్నాయి. బహుళ విధాల వ్యూహాత్మక ఆయుధ సామగ్రి, క్షిపణులు, అణ్వాయుధ సంపత్తి, జలాంతర్గాములు, ప్రధాన యుధ్ధ ట్యాంకులు, భారీ విధ్వంసక వాహనాలు, ఎయిర్‌క్రాఫ్ట్‌ క్యారియర్లు నాలుగో తరం ఫైటర్‌ఎయిర్‌క్రాఫ్ట్‌లు వంటి కీలకంగాప్రదర్శనకు వస్తున్నాయి. ప్రభుత్వ రక్షణ రంగ విధివిధానాలు మారుతుండటంతో మేకిన్‌ ఇండియా ప్రచారం దేశీయంగా మంచి ప్రభావం తీసుకువచ్చింది. దీనితో రక్షణరంగంలోమేకిన్‌ ఇండియా కీలకంఅయింది. రక్షణరంగంలో ఎఫ్‌డిఐ పెట్టుబడుల పరి మితులను కూడా సడలింపులు తీసుకురావడం మరికొంత కలిసొచ్చింది. రక్షణరంగంలోపెట్టుబడులకు భారత్‌ఎంతో అనుకూలమన్న సంకేతాలు ఈ ఎక్స్‌పోద్వారా పంపించ వచ్చని రక్షణమంత్రిత్వశాఖ భావిస్తోంది. అంతేకాకుండా ఈ ఎక్స్‌పోలోనే కొన్ని విదేశీ సంస్థలు స్వదేశీ సంస్థలమధ్య జాయింట్‌ వెంచర్లు ఏర్పాటయ్యేందుకు అవకాశం ఉంది. భారత్‌లోని ప్రభుత్వ రక్షణరంగ సంస్థలకు, ప్రైవేటు సంస్థ లు, ఇతర రక్షణరంగ సంబంధిత కంపెనీలకు తమ సామ ర్ధ్యం, డిజైన్‌ ఉత్పత్తులు ప్రదర్శనకు వేదిక అవుతున్నది. కనీసం వెయ్యికిపైగా కంపెనీలు భారత్‌; విదేశీ కంపెనీలు వస్తున్నాయి. 2014లో నిర్వహించిన డిఫెక్స్‌్‌పో కంటే ఒకటిన్నరరెట్లు ఎక్కువ సంఖ్యాపరంగా పెరిగింది. మొత్తం 510 కంపెనీలు భారతీయ సంస్థలుగా ఉన్నాయి 2014లో కేవలం 256 సంస్థలుమాత్రమే పాల్గొన్నాయి. మొత్తం 490 విదేశీ కంపెనీలు ఈఏడాది వస్తున్నాయి. అదే 2014 ఎక్స్‌పోకు 368కంపెనీలు హాజరయ్యాయి. మొత్తం 2014 లో 511 ప్రతినిధిబృందాలు వస్తే ఈఏడాది 950 ప్రతి నిధిబృందాలు హాజరవుతున్నాయి. మొత్తం 204 అధికారిక ప్రతినిధి బృందాలు, 44దేశాలనుంచి వస్తున్నాయి. 750 కిపైగా అనధికారిక బిజినెస్‌ప్రతినిధి బృందాలు కూడా డిఫెన్స్‌షోకు వస్తున్నాయి మొత్తం 40,725 చదరపు మీటర్ల పరిధిలో ఈఎక్స్‌పో ఏర్పాటవుతోంది. ఇప్పటివరకూ కేవలంఢిల్లీలోనిప్రగతిమైదాన్‌లో మాత్రమే నిర్వహించేవారు.